Flowil het kain Aschluss ad Autobahn A1 wells so nöch isch bi Gossau und Uzwil, und voralem wells us geografische Gründ eifacher gsi isch d Autobahn witer im Norde durezfüehre. Flowil het aber recht gueti Zugverbindige uf Züri und uf Sanggale wel d Intercity haltet. Z Flowil hez e schöni Badi, si isch guet verschteckt, usserhalb vom Dorf, wemer gege Degershaim fahrt. D Flowiler hend es aiges Schpitol. Es ischene so wichtig dass heftig proteschtiert hend wos het sölle zue gmacht werde.